ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) โดยที่เป็นการสมควรให้มีหลักเกณฑ์และวิธีการอนุญาตให้ประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)เพื่อความสะดวกในการรับชมโทรทัศน์และยกระดับคุณภาพของการรับชมโทรทัศน์ของประชาชนทั้งในแง่ของคุณภาพทางเทคนิคและความหลากหลายของรายการขยายโอกาสการเข้าถึงสื่อของชุมชนอันเป็นส่วนหนึ่งของการปฏิรูปสื่อตามรัฐธรรมนูญแห่งราชอาณาจักรไทย และเป็นการอำนวยความสะดวกในการประกอบกิจการของเอกชนให้มีความเป็นธรรมและยังประโยชน์เชิงเศรษฐกิจของสังคมโดยคำนึงถึงประโยชน์สูงสุดของประชาชนในระดับชาติและระดับท้องถิ่นทั้งในด้านการศึกษา วัฒนธรรม ความมั่นคงและประโยชน์สาธารณะอื่นรวมทั้งการมีส่วนร่วมในการดำเนินการสื่อมวลชนสาธารณะของภาคธุรกิจและภาคประชาสังคมอาศัยอำนาจตามมาตรา๕ และมาตรา ๗๘ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑ อันมีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ไว้ ดังต่อไปนี้ข้อ ๑ในประกาศนี้ใบอนุญาต หมายความว่าใบอนุญาตประกอบกิจการที่ไม่ใช้คลื่นความถี่ชั่วคราว (กิจการโทรทัศน์ที่มีการบอกรับสมาชิก)คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ ตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะทำงาน หมายความว่า คณะทำงานด้านกิจการที่ไม่ใช้คลื่นความถี่ซึ่งได้รับแต่งตั้งโดยคณะอนุกรรมการเพื่อให้ปฏิบัติหน้าที่ตามที่ได้รับมอบหมายสำนักเลขานุการ หมายความว่าสำนักเลขานุการคณะอนุกรรมการกิจการโทรทัศน์ที่ไม่ใช้คลื่นความถี่ หมายความว่ากิจการโทรทัศน์ซึ่งต้องไม่ขอรับการจัดสรรคลื่นความถี่ตามกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคมกิจการโทรทัศน์ที่มีการบอกรับสมาชิก หมายความว่าการให้บริการโทรทัศน์ชนิดที่ผู้รับรายการประสงค์จะรับบริการตามเงื่อนไขที่ผู้ประกอบกิจการกำหนด โดยผู้ให้บริการไม่ประสงค์จะให้บริการเป็นการทั่วไปซึ่งจะมีค่าบริการหรือไม่ก็ได้ผู้อำนวยการสถานี หมายความว่าผู้มีหน้าที่ในการควบคุมดูแลให้มีการให้บริการหรือแพร่ภาพกระจายเสียงให้เป็นไปตามที่ได้รับอนุญาตและจะต้องเป็นผู้รับผิดชอบดูแลการจัดรายการ การดำเนินรายการ และการให้บริการหรือแพร่ภาพกระจายเสียงของสถานีให้เป็นไปตามที่ได้รับอนุญาตช่องรายการ หมายความว่าชุดรายการที่มีผู้ผลิตขึ้นเองหรือจัดหารายการที่ผู้อื่นผลิตขึ้นเพื่อประกอบชุดรายการเช่น กลุ่มรายการข่าว กลุ่มรายการบันเทิง กลุ่มรายการกีฬาที่พร้อมเผยแพร่ในลักษณะของช่องรายการโทรทัศน์หรือมีชื่อเรียกช่องรายการเป็นของตนเองโดยเฉพาะและผู้ประกอบกิจการนำไปให้บริการหรือแพร่ภาพกระจายเสียงโดยมิได้มีการแก้ไขหรือตัดต่อหรือเปลี่ยนแปลงด้วยวิธีการใด ๆ ในเนื้อหารายการเจ้าของช่องรายการ หมายความว่าบุคคลหรือนิติบุคคลที่มีกรรมสิทธิ์หรือมีสิทธิใช้ประโยชน์จากช่องรายการโดยมีผู้อำนวยการช่องรายการเป็นผู้ควบคุมผู้อำนวยการช่องรายการ หมายความว่าผู้ที่มีหน้าที่ควบคุมดูแลให้มีการดำเนินรายการของช่องรายการช่องรายการต่างประเทศ หมายความว่าช่องรายการที่นำเข้าจากต่างประเทศด้วยวิธีการใด ๆ เพื่อใช้ในการแพร่ภาพและเสียงภายในประเทศช่องรายการไทย หมายความว่าช่องรายการที่ผลิตขึ้นหรือผลิตซ้ำหรือประกอบขึ้นภายในประเทศข้อ ๒การประกอบกิจการโทรทัศน์ที่ไม่ใช้คลื่นความถี่ที่มีการบอกรับสมาชิกให้แบ่งระดับของกิจการอย่างน้อยเป็นระดับชาติและระดับท้องถิ่นข้อ ๓คุณสมบัติของผู้ขอรับใบอนุญาตผู้ขอรับใบอนุญาตจะต้องมีคุณสมบัติและไม่มีลักษณะต้องห้ามดังต่อไปนี้(๑)ต้องเป็นบุคคลสัญชาติไทยหรือเป็นนิติบุคคลที่จัดตั้งขึ้นตามกฎหมายไทยและไม่อยู่ในระหว่างถูกสั่งพักใช้ใบอนุญาตหรือถูกเพิกถอนใบอนุญาตมาแล้วยังไม่ครบสามปี(๒)บุคคลผู้มีอำนาจกระทำการผูกพันผู้ขอรับใบอนุญาตต้องมีสัญชาติไทย(๓)ต้องไม่มีกรรมการหรือบุคคลผู้มีอำนาจกระทำการผูกพันผู้ขอรับใบอนุญาตที่เคยเป็นกรรมการหรือบุคคลผู้มีอำนาจกระทำการผูกพันของผู้รับใบอนุญาตอื่นซึ่งถูกเพิกถอนใบอนุญาตอันเป็นผลมาจากการบริหารกิจการของผู้นั้นและระยะเวลาการถูกเพิกถอนใบอนุญาตยังไม่ครบกำหนดสามปี(๔)เป็นนิติบุคคลซึ่งมีบุคคลผู้มีสัญชาติไทยลงทุนหรือถือหุ้นอันเป็นทุนไม่น้อยกว่าสามในสี่ของทุนทั้งหมดของนิติบุคคลนั้นและไม่เป็นการถือครองหุ้นแทนบุคคลอื่นไม่ว่าทางตรงหรือทางอ้อม(๕)เป็นนิติบุคคลซึ่งมีบุคคลผู้มีสัญชาติไทยมีอำนาจตามกฎหมายหรือตามข้อบังคับหรือตามข้อตกลงในการออกเสียงลงคะแนนไม่น้อยกว่าสามในสี่ของจำนวนคะแนนเสียงที่มีสิทธิออกเสียงทั้งหมดของนิติบุคคลนั้น(๖)ผู้ขอรับใบอนุญาตในระดับท้องถิ่น จะต้องมีผู้ถือหุ้นอันเป็นทุนหรือที่ผู้ลงทุนไม่น้อยกว่าหนึ่งในสามต้องมีภูมิลำเนาอยู่ในท้องถิ่นนั้นตลอดระยะเวลาที่ดำเนินการอยู่(๗)เป็นนิติบุคคลที่มีฐานะทางการเงินมั่นคง มีระบบการตรวจสอบบัญชีและมีลักษณะอื่นใดซึ่งประกันความมั่นคงในการประกอบกิจการตามหลักเกณฑ์ที่คณะกรรมการกำหนดในกรณีผู้ขอรับใบอนุญาตเป็นบริษัทกรรมการไม่น้อยกว่าสามในสี่ของจำนวนกรรมการทั้งหมดและกรรมการผู้มีอำนาจกระทำการผูกพันนิติบุคคลนั้นต้องเป็นผู้มีสัญชาติไทยกรณีผู้ขอรับใบอนุญาตเป็นห้างหุ้นส่วนจำกัดหรือห้างหุ้นส่วนสามัญจดทะเบียนหุ้นส่วนผู้จัดการหรือผู้จัดการต้องเป็นบุคคลซึ่งมีสัญชาติไทยเพื่อประโยชน์แห่งประกาศฉบับนี้บุคคลผู้มีสัญชาติไทยหมายความว่าบุคคลที่มิใช่คนต่างด้าวตามกฎหมายว่าด้วยการประกอบธุรกิจของคนต่างด้าวและหุ้นที่บุคคลที่มีสัญชาติไทยถืออยู่หรือลงทุนอยู่จำนวนหนึ่งหุ้นนับเป็นเสียงหนึ่งในการลงคะแนนข้อ ๔มาตรฐานทางเทคนิคของกิจการโทรทัศน์ที่มีการบอกรับสมาชิกที่ขอรับใบอนุญาตจะต้องเป็นไปตามมาตรฐานทางเทคนิค(ภาคผนวก ก) หรือตามที่คณะกรรมการกำหนดเพิ่มเติมข้อ ๕วิธีการขอรับใบอนุญาต(๑)ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้(๒)ยื่นแบบคำขอที่กรอกข้อมูลครบถ้วนแล้วและเอกสารหลักฐานหรือข้อมูลที่จำเป็นต้องใช้ในการอนุญาตตามข้อ๖ พร้อมสำเนาเอกสารดังกล่าวจำนวน ๒ ชุดพร้อมข้อมูลในรูปแบบอิเล็กทรอนิกส์ด้วยตนเองหรือทางไปรษณีย์ตอบรับ ณสำนักงานคณะกรรมการกิจการโทรคมนาคมแห่งชาติ เลขที่ ๘๗ ซอยพหลโยธิน ๘ (สายลม)สามเสนใน พญาไท กรุงเทพมหานคร ๑๐๔๐๐ในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอรับใบอนุญาตเพื่อประโยชน์ในการกำกับดูแล หรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตได้ข้อ ๖เอกสารหลักฐานของผู้ยื่นคำขอรับใบอนุญาตผู้ขอรับใบอนุญาตต้องส่งเอกสารหลักฐานและข้อมูลเพื่อให้สำนักเลขานุการพิจารณาดังต่อไปนี้(๑)หนังสือรับรองการจดทะเบียนนิติบุคคลหนังสือบริคณห์สนธิ และข้อบังคับนิติบุคคล(๒)สำเนาบัตรประชาชนและสำเนาทะเบียนบ้านของผู้มีอำนาจกระทำการแทนนิติบุคคล(๓)ข้อมูลการประกอบกิจการ ได้แก่ ชื่อสถานี วัตถุประสงค์ของการประกอบกิจการข้อมูลแสดงจำนวนช่องรายการ วันที่เปิดให้บริการสัดส่วนรายการและผังรายการพื้นที่ให้บริการแนวทางการพัฒนากิจการของผู้ขอรับใบอนุญาตกลุ่มเป้าหมายในการให้บริการ แผนธุรกิจ (ภาคผนวก ข) หรือข้อมูลอื่นใด ที่คณะกรรมการให้แสดงเพิ่มเติม(๔)ข้อมูลด้านเทคนิค ได้แก่ระบบและวิธีการที่จะใช้ในการส่งกิจการโทรทัศน์ที่มีการบอกรับสมาชิก ได้แก่สถาปัตยกรรมโครงข่าย (Network Architecture) รูปลักษณะโครงข่าย (Network Configuration) และส่วนประกอบโครงข่าย (Network Element) ซึ่งมีรายละเอียด จุดที่ตั้ง เส้นทางการเชื่อมต่อและการเข้าใช้โครงข่าย หรือข้อมูลอื่นใดที่คณะกรรมการให้แสดงเพิ่มเติม(๕)ข้อมูลลักษณะทางภูมิศาสตร์และเขตพื้นที่ที่จะขออนุญาตให้บริการกิจการโทรทัศน์ที่ไม่ใช้คลื่นความถี่ที่มีการบอกรับสมาชิก(๖)ข้อมูลเกี่ยวกับผู้บริหารสถานี ผู้อำนวยการสถานี ผู้บริหารช่องรายการผู้อำนวยการช่องรายการ(๗)ข้อมูลเกี่ยวกับสิทธิในทางทรัพย์สินทางปัญญา เช่น เอกสารหรือสัญญาอนุญาตให้ใช้จากผู้เป็นเจ้าของสิทธิ(๘)ข้อมูลเกี่ยวกับการจัดให้มีบริการโดยทั่วถึงและบริการสังคม(๙)ข้อมูลอื่นใดตามที่คณะกรรมการให้แสดงเพิ่มเติมข้อ ๗วิธีการพิจารณาในการออกใบอนุญาตให้ดำเนินการ ดังนี้(๑)สำนักเลขานุการพิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการอนุญาตให้ถูกต้องและครบถ้วนภายในสิบห้าวันทำการ(๒)หากปรากฏเอกสารหลักฐานที่จำเป็นใช้ประกอบการพิจารณาไม่ถูกต้องหรือไม่ครบถ้วนหรือไม่เพียงพอสำนักเลขานุการจะแจ้งให้ผู้ขอรับใบอนุญาตจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการนับแต่วันที่ได้รับแจ้งและจะยังไม่พิจารณาจนกว่าจะได้รับเอกสารหลักฐานที่จำเป็นเพียงพอต่อการพิจารณา(๓)หากปฏิบัติถูกต้องและครบถ้วนตาม (๑) หรือ (๒)แล้วสำนักเลขานุการจะดำเนินการพิจารณากลั่นกรองเพื่อจัดทำรายงานการวิเคราะห์ความเหมาะสมของการประกอบกิจการโทรทัศน์ที่ไม่ใช้คลื่นความถี่ที่มีการบอกรับสมาชิกและจัดทำร่างใบอนุญาตเพื่อเสนอคณะทำงานพิจารณาภายในระยะเวลาไม่เกินสามสิบวันทำการโดยคำนึงถึงปัจจัยอย่างน้อย ดังต่อไปนี้(ก)วัตถุประสงค์ของการประกอบกิจการ(ข)แนวทางการพัฒนากิจการของผู้ขอรับใบอนุญาต(ค)ความต้องการของผู้บริโภคในพื้นที่ที่จะให้บริการ(ง)ลักษณะทางภูมิศาสตร์และเขตพื้นที่ที่จะขออนุญาต(จ)จำนวนช่องและสัดส่วนประเภทช่องรายการที่จะให้บริการ(๔)หากคณะทำงานพิจารณาเบื้องต้นเห็นสมควรให้ขอรับใบอนุญาตได้ให้คณะทำงานเสนอความเห็นต่อคณะอนุกรรมการเพื่อพิจารณาส่งให้คณะกรรมการพิจารณาอนุญาตต่อไป(๕)ในการพิจารณาอนุญาต คณะกรรมการจะกำหนดให้มีการทดลองให้บริการหรือแพร่ภาพกระจายเสียงเป็นเวลาสามสิบวันหากปรากฏว่ามีการรบกวนให้แก้ไขให้ถูกต้องแล้วทดลองให้บริการหรือแพร่ภาพกระจายเสียงใหม่(๖)เมื่อได้รับอนุญาตให้ทดลองให้บริการหรือแพร่ภาพกระจายเสียงได้ผู้ขอใบอนุญาตจะต้องดำเนินการทดลองให้บริการหรือแพร่ภาพกระจายเสียงภายในหนึ่งร้อยแปดสิบวันนับแต่วันที่ได้รับแจ้ง(๗)หากเมื่อพ้นระยะเวลาการทดลองให้บริการหรือแพร่ภาพกระจายเสียงและไม่ปรากฏการรบกวนให้คณะทำงานเสนอต่อคณะอนุกรรมการเพื่อพิจารณาเสนอให้คณะกรรมการออกใบอนุญาตให้ผู้ขอรับใบอนุญาต(๘)ผู้รับใบอนุญาตต้องชำระค่าธรรมเนียมใบอนุญาตและค่าใช้จ่ายอื่น ๆตามอัตราที่คณะกรรมการประกาศกำหนดให้แล้วเสร็จภายในสิบห้าวันนับแต่วันที่ได้รับหนังสือแจ้งจากสำนักเลขานุการข้อ ๘สัดส่วนรายการและผังรายการผู้ขอรับใบอนุญาตจะต้องแสดงรายละเอียดสัดส่วนรายการและผังรายการโดยนำเสนอเป็นช่องรายการซึ่งมีข่าวสารหรือสาระอย่างน้อยร้อยละยี่สิบห้าและมีช่องรายการไทยมากกว่าร้อยละห้าสิบของจำนวนช่องรายการที่ให้บริการเว้นแต่การประกอบกิจการที่มีลักษณะเฉพาะให้เป็นไปตามที่คณะกรรมการกำหนดเพื่อเป็นการส่งเสริมการพัฒนาอุตสาหกรรมกิจการกระจายเสียงและกิจการโทรทัศน์ให้ผู้รับใบอนุญาตจัดให้มีรายการที่สามารถเข้าถึงได้โดยคำนึงถึงประโยชน์ของประชาชนและดำรงไว้ซึ่งความเป็นไทยโดยใช้ภาษาไทยหรือบรรยายด้วยภาษาไทยไม่น้อยกว่าร้อยละห้าสิบของช่องรายการต่างประเทศให้ได้รับการสนับสนุนตามที่คณะกรรมการประกาศกำหนดช่องรายการให้มีรายการอย่างน้อย ดังต่อไปนี้(๑)ช่องรายการข่าวสาร อย่างน้อยต้องมีช่องข่าวในประเทศและต่างประเทศ ;ช่องข่าวรายการท้องถิ่นสำหรับผู้ประกอบกิจการระดับท้องถิ่น(๒)ช่องรายการสาระ อย่างน้อยต้องมีช่องการศึกษา ; ช่องส่งเสริมสุขภาพ ; ช่องศิลปวัฒนธรรม ; ช่องเด็ก เยาวชน สตรีและผู้สูงอายุ ; ช่องประโยชน์สาธารณะ ;ช่องสำหรับผู้พิการ ผู้ด้อยโอกาสในสังคม(๓)ช่องรายการกีฬานอกจากการจัดให้มีสัดส่วนรายการและผังรายการตามวรรคหนึ่งและวรรคสองให้ผู้ขอรับใบอนุญาตต้องสำรองช่องรายการอย่างน้อยสามช่องรายการเพื่อใช้ในการส่งเสริมให้เกิดประโยชน์สาธารณะต่อประเทศโดยรวมตามที่คณะกรรมการกำหนดเพื่อประโยชน์ในการส่งเสริมและคุ้มครองสิทธิของคนพิการและคนด้อยโอกาสให้เข้าถึงหรือรับรู้และใช้ประโยชน์จากรายการของกิจการกระจายเสียงและกิจการโทรทัศน์ผู้ขอรับใบอนุญาตจะต้องจัดให้มีช่องรายการเพื่อทำหน้าที่ให้บริการหรือแพร่ภาพกระจายเสียงทวนสัญญาณรายการของสถานีโทรทัศน์ที่มีการแพร่ภาพให้บริการหรือแพร่ภาพกระจายเสียงเป็นการทั่วไปเว้นแต่ไม่ได้รับอนุญาตจากเจ้าของแห่งสิทธินั้น ๆ ทั้งนี้มิให้ถือว่าการดำเนินการตามวรรคนี้เป็นส่วนหนึ่งของสัดส่วนรายการและผังรายการข้อ ๙การจัดตั้งสถานีและโครงข่ายให้ผู้ขอรับใบอนุญาตปฏิบัติตามพระราชบัญญัติวิทยุคมนาคมพ.ศ. ๒๔๙๘ พระราชบัญญัติการประกอบกิจการโทรคมนาคม พ.ศ. ๒๕๔๔และพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ข้อ ๑๐ผู้ประกอบกิจการจะต้องนำส่งรายละเอียดประเภทของจำนวนช่องรายการที่แสดงถึงสัดส่วนและผังรายการเพื่อให้บริการดังนี้(๑)ผู้รับใบอนุญาตที่นำช่องรายการที่ได้รับการขึ้นทะเบียนจากคณะกรรมการโดยให้มีหลักฐาน และรายละเอียดการได้รับอนุญาตจากคณะกรรมการ(๒)ผู้รับใบอนุญาตที่นำช่องรายการซึ่งผลิตด้วยตนเอง(ก)กำหนดเวลาให้บริการหรือแพร่ภาพกระจายเสียงประจำวันของสถานี(ข)ชื่อของรายการและช่วงเวลาที่จะให้บริการหรือแพร่ภาพกระจายเสียงสำหรับรายการนั้น(ค)ประเภทของรายการ ที่มาของรายการ และชื่อของผู้จัดรายการ/ภาษาที่ใช้ในรายการ และประเภทระดับความเหมาะสมของรายการในแต่ละช่องรายการ(ถ้ามี)(ง)รายชื่อผู้อำนวยการช่องรายการข้อ ๑๑ขอบเขตและเงื่อนไขการอนุญาต(๑)ผู้รับใบอนุญาตจะต้องมีคุณสมบัติครบถ้วนตามข้อ ๓(๒)ผู้รับใบอนุญาตจะต้องประกอบกิจการด้วยตนเอง(๓)ในกรณีที่มีภัยพิบัติหรือมีเหตุฉุกเฉิน หรือมีกรณีอื่นตามที่คณะกรรมการประกาศกำหนดซึ่งมีความจำเป็นต้องให้บริการหรือแพร่ภาพกระจายเสียงแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอให้ผู้รับใบอนุญาตดำเนินการตามที่ร้องขอ(๔)ผู้รับใบอนุญาตต้องตรวจสอบและระงับรายการที่มีเนื้อหาสาระที่ก่อให้เกิดการล้มล้างการปกครองในระบบประชาธิปไตยอันมีพระมหากษัตริย์ทรงเป็นประมุขหรือที่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชนหรือมีการกระทำซึ่งเข้าลักษณะลามกอนาจารหรือมีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรง(๕)ผู้รับใบอนุญาตต้องจัดให้มีการบันทึกรายการที่ได้ให้บริการหรือแพร่ภาพกระจายเสียงไปแล้วโดยอาจบันทึกไว้ในเทปหรือวัสดุโทรทัศน์อย่างอื่น หรือด้วยวิธีการใด ๆที่สามารถถ่ายทอดกลับมาเป็นรายการนั้นได้ และเก็บรักษาไว้เพื่อให้พนักงานเจ้าหน้าที่ทำการตรวจสอบได้โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่น(๖)ผู้รับใบอนุญาตจะต้องกำหนดอัตราค่าบอกรับสมาชิกที่สมเหตุสมผลและไม่เป็นการค้ากำไรเกินควรและต้องปฏิบัติตามหลักเกณฑ์การหารายได้ตามที่คณะกรรมการให้ความเห็นชอบ ทั้งนี้โดยให้คำนึงถึงความเป็นธรรมต่อผู้บริโภค และการแข่งขันเสรีอย่างเป็นธรรมการหารายได้จากการโฆษณาให้ปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์หรือตามที่คณะกรรมการประกาศกำหนดโดยเคร่งครัด(๗)ให้ผู้รับใบอนุญาตแต่งตั้งบุคคลผู้มีสัญชาติไทยเป็นผู้อำนวยการสถานีเพื่อควบคุมให้มีการให้บริการหรือแพร่ภาพกระจายเสียงให้เป็นไปตามที่ได้รับอนุญาตจากคณะกรรมการ(๘)เพื่อป้องกันมิให้บุคคลใดบุคคลหนึ่งครอบงำกิจการในลักษณะที่เป็นการจำกัดโอกาสในการรับรู้ข้อมูลข่าวสาธารณะที่มาจากแหล่งข้อมูลที่หลากหลายหรือการกระทำการอันเป็นการผูกขาดการประกอบกิจการสื่อมวลชนหลายประเภทในเวลาเดียวกันห้ามผู้รับใบอนุญาตถือครองธุรกิจในกิจการประเภทเดียวกันเกินสัดส่วนที่คณะกรรมการประกาศกำหนด(๙)ผู้รับใบอนุญาต ผู้อำนวยการสถานี ผู้อำนวยการช่องรายการ มีหน้าที่และความรับผิดชอบในการคัดเลือกจัดหา กำกับดูแลช่องรายการ เนื้อหารายการใด ๆรวมถึงการประกาศหรือการโฆษณาที่ดำเนินการให้บริการหรือแพร่ภาพให้เป็นไปตามมาตรฐานทางวิชาชีพและจริยธรรมของสื่อและมีหน้าที่ส่งเสริมการเข้าถึงสื่อได้อย่างเหมาะสม โดยคำนึงถึงความเป็นกลาง ไม่ฝักใฝ่ฝ่ายหนึ่งฝ่ายใดตลอดจนสร้างความสมานฉันท์และไม่ใช้สื่อในทางที่จะก่อให้เกิดการยุยงส่งเสริมให้เกิดความแตกแยกอันจะเป็นการกระทบต่อสังคมทั้งในระดับครอบครัวและระดับชุมชน ความมั่นคงของรัฐความสงบเรียบร้อย ศีลธรรมอันดีของประชาชน สิทธิส่วนบุคคล และประโยชน์สาธารณะ(๑๐)ผู้รับใบอนุญาต ผู้อำนวยการสถานี ผู้อำนวยการช่องรายการมีหน้าที่ปฏิบัติตามกฎหมายอื่นที่เกี่ยวข้องโดยเคร่งครัดข้อ ๑๒การปรับ การพักใช้ การเพิกถอนใบอนุญาตกรณีผู้รับใบอนุญาตฝ่าฝืนหรือไม่ปฏิบัติตามกฎหมายว่าด้วยการประกอบกิจการกระจายเสียงและกิจการโทรทัศน์ระเบียบ ข้อบังคับ ประกาศ คำสั่งหรือมาตรการที่เกี่ยวกับการประกอบกิจการกระจายเสียงและกิจการโทรทัศน์ที่คณะกรรมการกำหนดรวมถึงเงื่อนไขในการอนุญาตคณะอนุกรรมการมีหน้าที่ในการให้ความเห็นเกี่ยวกับการสั่งให้ผู้รับใบอนุญาตระงับการกระทำที่ฝ่าฝืนให้แก้ไข ปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดไว้ในคำสั่งหรือการสั่งให้พักใช้หรือเพิกถอนใบอนุญาตผู้รับใบอนุญาตมีสิทธิอุทธรณ์คำสั่งต่อคณะกรรมการภายในสิบห้าวันนับแต่วันที่ได้รับแจ้งคำสั่ง ทั้งนี้การอุทธรณ์ไม่เป็นเหตุให้ทุเลาการบังคับตามคำสั่งของคณะอนุกรรมการและให้ถือว่าคำวินิจฉัยของคณะกรรมการเป็นที่สุดหากผู้รับใบอนุญาตไม่ปฏิบัติตามคำสั่งหรือคำวินิจฉัยที่เป็นที่สุดตามวรรคหนึ่งและวรรคสองคณะอนุกรรมการจะแจ้งเตือนและกำหนดค่าปรับทางปกครองตามกฎหมายว่าด้วยวิธีปฏิบัติราชการทางปกครองและหากผู้รับใบอนุญาตยังไม่ปฏิบัติตามคำสั่งภายในระยะเวลาที่กำหนดหรือคณะกรรมการเห็นว่า เป็นกรณีที่มีความเสียหายร้ายแรงต่อประโยชน์สาธารณะคณะกรรมการมีอำนาจสั่งพักใช้หรือเพิกถอนใบอนุญาตตามหลักเกณฑ์ที่คณะกรรมการกำหนดโดยผู้รับใบอนุญาตจะเรียกร้องค่าเสียหายใด ๆ จากคณะกรรมการมิได้ข้อ ๑๓การสิ้นสุดการอนุญาตนอกเหนือจากการสิ้นสุดการอนุญาตตามข้อ๑๕ แล้ว คณะกรรมการอาจระงับ ยกเลิกหรือเพิกถอนใบอนุญาตได้กรณีดังต่อไปนี้(๑)ผู้รับใบอนุญาตมีความประสงค์จะยกเลิกการให้บริการ(๒)ผู้รับใบอนุญาตให้บริการอื่นใดที่นอกเหนือจากที่ได้รับอนุญาต หรือไม่มีการเปิดให้บริการที่ได้รับอนุญาตภายในระยะเวลาที่คณะกรรมการประกาศกำหนดโดยไม่มีเหตุผลอันสมควรหรือผู้รับใบอนุญาตไม่ชำระค่าธรรมเนียมใบอนุญาตภายในระยะเวลาที่กำหนด(๓)กรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวม หรือมีความจำเป็นที่ต้องปกป้องความสงบเรียบร้อยหรือศีลธรรมอันดีของประชาชน(๔)ผู้รับใบอนุญาต กรรมการผู้จัดการผู้จัดการหรือผู้มีอำนาจในการจัดการของผู้รับใบอนุญาตได้ถูกศาลมีคำพิพากษาถึงที่สุดว่ามีความผิดตามกฎหมายว่าด้วยการประกอบกิจการกระจายเสียงและกิจการโทรทัศน์(๕)ผู้รับใบอนุญาตละเลยไม่ปฏิบัติตามคำสั่งของคณะกรรมการและคณะอนุกรรมการโดยไม่มีเหตุผลอันสมควร(๖)กรณีอื่นใดที่คณะกรรมการเห็นสมควรความเสียหายใดๆ ที่เกิดขึ้นเนื่องจากการสิ้นสุดการอนุญาตตามข้อนี้ให้ตกเป็นพับแก่ผู้รับใบอนุญาตข้อ ๑๔มาตรการภายหลังการสิ้นสุดการอนุญาตผู้รับใบอนุญาตมีหน้าที่ในการจัดให้มีมาตรการเยียวยาผลกระทบที่จะเกิดต่อผู้ใช้บริการภายหลังการสิ้นสุดการอนุญาตให้ประกอบกิจการและให้รวมถึงกรณีที่มีการพักหรือหยุดการให้บริการไม่ว่าทั้งหมดหรือบางส่วนและการเลิกประกอบกิจการข้อ ๑๕ระยะเวลาการอนุญาตให้ประกอบกิจการใบอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ให้มีอายุหนึ่งปีโดยเริ่มนับตั้งแต่วันเริ่มทดลองให้บริการหรือแพร่ภาพกระจายเสียงข้อ ๑๖ให้คณะกรรมการเป็นผู้รักษาการตามประกาศนี้ ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้พิจารณาวินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดข้อ ๑๗ผู้รับใบอนุญาต ผู้อำนวยการสถานี ผู้อำนวยการช่องรายการหรือผู้ใดดำเนินการฝ่าฝืนตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ หรือขอบเขตและเงื่อนไขการอนุญาต อาจได้รับโทษทางปกครองหรือโทษทางอาญาแล้วแต่กรณีข้อ ๑๘เมื่อพ้นกำหนดหนึ่งปีนับแต่วันที่ประกาศนี้ใช้บังคับให้คณะกรรมการพิจารณาทบทวนหลักเกณฑ์วิธีการ และมาตรฐานทางเทคนิคตามประกาศนี้ได้ตามความจำเป็นและเหมาะสมข้อ ๑๙[๑]ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปบทเฉพาะกาล ข้อ ๒๐ในวาระเริ่มแรก เพื่อประโยชน์ในการออกใบอนุญาตและเพื่อเป็นการคุ้มครองผู้บริโภค ให้ผู้ที่จะประสงค์จะขอรับใบอนุญาตดำเนินการดังนี้(๑)กรณีผู้ที่ให้บริการกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) อยู่ในวันที่ประกาศนี้มีผลใช้บังคับให้ยื่นความประสงค์เพื่อดำเนินการขอรับใบอนุญาตต่อคณะกรรมการภายในหนึ่งร้อยยี่สิบวันนับตั้งแต่วันที่ประกาศนี้มีผลใช้บังคับ ทั้งนี้ ให้ถือว่าผู้ยื่นความประสงค์ดังกล่าวเป็นผู้ดำเนินให้บริการหรือแพร่ภาพกระจายเสียงในลักษณะการทดลองให้บริการหรือแพร่ภาพกระจายเสียงชั่วคราวจนกว่าคณะกรรมการ ฯ จะสั่งไม่อนุญาตหรือสั่งการอย่างใด ๆ(๒)ผู้ดำเนินการให้บริการหรือแพร่ภาพกระจายเสียงตาม (๑)ไม่ถือว่าเป็นผู้ได้รับอนุญาตให้ประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) จนกว่าคณะกรรมการจะออกใบอนุญาตหรือสั่งการอย่างใด ๆข้อ ๒๑ให้ประกาศฉบับนี้ซึ่งเป็นการปฏิบัติหน้าที่ของคณะกรรมการกิจการโทรคมนาคมแห่งชาติและคณะอนุกรรมการวิทยุกระจายเสียงและวิทยุโทรทัศน์สิ้นสุดลงนับแต่วันที่คณะกรรมการขององค์กรของรัฐ ที่เป็นอิสระตามมาตรา ๔๗ของรัฐธรรมนูญแห่งราชอาณาจักรไทยเข้ารับหน้าที่ แต่ทั้งนี้ไม่กระทบกระเทือนถึงกิจการที่คณะกรรมการกิจการโทรคมนาคมแห่งชาติและคณะอนุกรรมการวิทยุกระจายเสียงและวิทยุโทรทัศน์ได้สั่งการอนุญาตหรือดำเนินการใดในระหว่างที่ปฏิบัติหน้าที่ตามบทเฉพาะกาลแห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ข้อ ๒๒มิให้นำบทบัญญัติข้อ ๘ วรรคแรกมาใช้บังคับจนกว่าจะพ้นกำหนดระยะเวลาสามร้อยวัน นับจากประกาศนี้มีผลใช้บังคับ ทั้งนี้ ไม่ให้ถือว่าการดำเนินการข้างต้นเป็นการขัดหรือแย้งกับประกาศนี้ประกาศ ณ วันที่ ๓๐กันยายน พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.ภาคผนวก ก มาตรฐานทางเทคนิค๒.ภาคผนวก ข ข้อมูลแผนธุรกิจ๓.แบบความประสงค์รับใบอนุญาตให้ดำเนินการประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) (สำหรับบุคคลธรรมดา)๔.แบบความประสงค์รับใบอนุญาตให้ดำเนินการประกอบกิจการที่ไม่ใช้คลื่นความถี่ชั่วคราว (กิจการโทรทัศน์ที่มีการบอกรับสมาชิก)(สำหรับนิติบุคคล)(ดูข้อมูลจากภาพกฎหมาย)นภาพร/ผู้จัดทำ๒๒ พฤษภาคม ๒๕๕๖วิชพงษ์/ตรวจ๓๑ พฤษภาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๖๓ ง/หน้า ๕๙/๙ พฤศจิกายน ๒๕๕๒